
# Татарстан Хөкүмәте яшь педагогларның хезмәт хакына айлык өстәмәне арттырды

Татарстанда педагоглар – яшь белгечләргә айлык стимуллаштыручы өстәмә акча түләү тәртибенә үзгәрешләр кертелде.

Өстәмә акчага хокукы булган педагогларның яшен 30дан 35 яшькә кадәр күтәрделәр, шулай ук акчаның күләме дә арттырылды, диелә ТР Премьер-министры **Алексей Песошин** имзалаган карарда.

Өстәмә акчаның күләме 1 мең 111 сумнан 2 мең 510 сумга кадәр артты. Карар 2023 елның 1 гыйнварыннан үз көченә керә.

Искәртеп узабыз, педагоглар – яшь белгечләргә айлык стимуллаштыручы өстәмә түләү педагогик вазифада беренче өч ел өзлексез эшләү дәвамында эшкә урнашкан көннән билгеләнә. Түләүне билгеләү, туктату, озайту турындагы карар оешма боерыгы белән раслана.


Следите за самым важным и интересным в Telegram-каналеТатмедиа

## Нет комментариев
Татарстан Хөкүмәте яшь педагогларның хезмәт хакына айлык өстәмәне арттырды